Lighting Up the Sky

Lighting Up the Sky (בתרגום חופשי לעברית: להאיר את השמיים) הוא אלבום האולפן השמיני של להקת הרוק האמריקאית גודסמאק שיצא לאור ב-24 בפברואר 2023 בהפצתה של חברת התקליטים BMG. האלבום הוא הראשון שמוציאה הלהקה מאז When Legends Rise שיצא ב-2018, מה שמהווה את פרק הזמן הארוך ביותר בין שני אלבומים של הלהקה. האלבום צפוי להיות האחרון שהלהקה תוציא. במהלך מסע ההופעות שליווה את האלבום When Legends Rise, החלו להתפרסם ידיעות לגבי האלבום הבא של הלהקה. באוגוסט 2019 סיפר סולן הלהקה, סולי ארנה, בראיון ל-iHeartRadio הקנדית שהלהקה החלה להתכונן לתהליך הכתיבה של האלבום החדש. כמה חודשים לאחר מכן, בהודעת וידאו מ-23 במרץ 2020 שהועברה בציוץ בחשבון הטוויטר של SiriusXM, אישרו המתופף שאנון לארקין והגיטריסט טוני ראמבולה שהלהקה כותבת מוזיקה לאלבום. זמן קצר לאחר מכן, בהופעה בתוכנית Trunk Nation ב-Sirius XM, הודה ארנה שבעוד שהלהקה עובדת על רעיונות חדשים, הוא מוצא את עצמו חסר השראה לכתיבה. למרות זאת, הוא הבטיח למעריצים שהאלבום החדש יהיה מוכן תוך פרק זמן סביר: אנחנו עומדים להתמקד בזה השנה, ואני אשלים את זה. זה קורה בכל פעם שאני צריך להקליט תקליט, נשבע לכם. אני מתחיל ב"אין לי מושג על מה אני רוצה לדבר. אין לי תוכן. אני לא יודע איך יישמעו המילים". אין לי כלום. אני משועמם. אני לא מדוכא. אני לא כועס. פעם, כשהייתי כועס, היו לי כל כך הרבה דברים לכתוב עליהם. עכשיו אני כבר לא כועס. לפעמים אני לא יודע לכתוב שירים כשאני לא במצוקה או מוצף רגשות לגבי משהו. אז זה יבוא. כשזה יבוא, אני בטוח שזה יהיה טוב. ב-4 במאי 2021, בראיון בהסכת "Riff On It" של The VR Sessions, גילה ארנה שהלהקה כתבה 12 שירים לאלבום בפרק זמן של שלושה שבועות ושכעת הם כותבים את מילות השירים ועובדים על העיבודים המלודיים. ב-23 באפריל 2022 בראיון ל-WJRR סיפר ארנה שהלהקה סיימה להקליט את האלבום החדש שכולל סינגל חדש שעתיד לצאת לאור בין אמצע לסוף הקיץ, ושייתכן שמדובר באלבומה האחרון של הלהקה. בראיון לפבלו מתחנת הרדיו 93X במיניאפוליס, מינסוטה אישר ארנה ש-Lighting Up the Sky יהיה אלבום האולפן האחרון של הלהקה, אך הבהיר שהלהקה תמשיך להופיע ולצאת לסיבובי הופעות גם אחרי האלבום. ב-10 באוקטובר 2022 פרסום ארנה בחשבון האינסטגרם שלו סרטון ובו הרגיע את המעריצים ש"חברי הלהקה מסתדרים ביניהם טוב יותר מאי פעם" ושהם מתכננים "להמשיך ולצאת להופעות" הרבה אחרי שהאלבום ייצא לאור, אך שסיבובי ההופעות העתידיים יהיו בסגנון "הלהיטים הגדולים ביותר". סולי ארנה תיאר את סגנונו המוזיקלי של האלבום כ"אלבום הארד רוק עם מתח גבוה, אנרגיה גבוהה, עמוס מלודיות, קטעים תופסים, גרובים גדולים וסולואי גיטרה מעולים". הוא הוסיף ש"זה אלבום הארד רוק אמיתי שראוי להיות אלבומה האחרון של הלהקה. כמו קודמיו, גם אלבום זה מבוסס על חוויותיו האישיות של סולי ארנה, כפי שסיפר בראיון עם Audacy: זה אלבום שגם אם אתם לא מכירים את הסיפורים מאחוריו -- שמבוססים על החיים שלי, על הקריירה שלי, המסע שעברתי מרגע שהתחלתי וכל העליות והמורדות... כל הדרך עד להערכה המחודשת שלי ללהקה שלי, לעבור את המשוכות הללו, להרגיש כל כך הרבה כבוד ואהבה כלפי החבר'ה האלה -- עד לשיר האחרון שקרוי "להדליק את השמיים" שהוא שיר הנושא. ארנה הרחיב וגילה ששיר הנושא מתאר אותו כשהוא מביט לאחור על המסע שערך, תוך שהוא מהרהר בו, ומה היה עושה אחרת אם היה חוזר בזמן, ואלו עצות היה נותן לעצמו הצעיר. הוא הודה שדבר מכל זה לא היה מתוכנן, אלא "קרה דבר מיתי" והוא חש ש"היקום כתב את האלבום הזה". האלבום הופק במשותף על ידי סולי ארנה עצמו, והמפיק אנדרו מרדוק, שהפיק גם את שני האלבומים הראשונים והמצליחים של הלהקה, Godsmack ו-Awake, ועבד גם עם אוונג'ד סוונפולד, אליס קופר ואחרים. על מנת לקדם את הוצאת האלבום, הוציאה הלהקה ב-28 בספטמבר 2022 את הסינגל הראשון שלה זה ארבע שנים, "Surrender". יום לאחר מכן אירחה הלהקה מסיבת השמעה פרטית בסירקה ריזורט אנד קזינו(אנ') שבלאס וגאס, נבאדה, בה השתתפו כשישים אנשי תקשורת ובמהלכה ניגנה הלהקה חמישה משירי האלבום החדש, וארנה שוחח עם הקהל על תהליך הכתיבה וההקלטה של כל אחד מהם. ב-11 בנובמבר 2022 הוציאה הלהקה את "You and I", הסינגל השני מהאלבום. ב-24 בפברואר 2023, במקביל לצאת האלבום, הוציאה הלהקה את הסינגל השלישי מתוכו, "Soul on Fire". למרות האמירה של ארנה לפיה Lighting Up the Sky יהיה האלבום האחרון של הלהקה, הוא לא שלל לחלוטין אפשרות שהלהקה תוציא מוזיקה נוספת בעתיד, וציין: אנחנו סבורים שכיבדנו את הקריירה שלנו, את היחסים שלנו עם המעריצים, ותמיד נהיה שם בשבילם; נמשיך להופיע. אבל לגבי להמשיך עם זה, אחרי האלבום הזה, אלא אם יום אחד נחליט, 'יאללה, עוד אחד לדרך', נראה לי שבזאת סיימנו עם מוזיקה חדשה. בתגובה לדבריו של ארנה ציין כתב הפורבס קוונטין סינגר שהודעות על "הופעות פרידה" ו"אלבומים אחרונים" הן נפוצות למדי בסצנת הרוק, ולהקות נוטות לשחרר הודעות כאלה על מנת להתאחד בהמשך ולהוציא מוזיקה חדשה במשך שנים רבות לאחר מכן. מידע על האלבום Lighting Up the Sky באתר MusicBrainz האלבום Lighting Up the Sky באתר אפל מיוזיק "Godsmack's Sully Erna Explains Why Their New Album "Lighting Up The Sky" Will Be Their Last". Theprp.com. 29 בספטמבר 2022. נבדק ב-29 בינואר 2023. {{cite web}}: (עזרה) "Godsmack Is Preparing To Begin Songwriting Process For Next Studio Album". Blabbermouth.net. 13 בספטמבר 2019. נבדק ב-6 בפברואר 2023. {{cite web}}: (עזרה) "Godsmack Is Using Coronavirus Downtime To Work On New Music". Blabbermouth.net. 23 במרץ 2020. נבדק ב-6 בפברואר 2023. {{cite web}}: (עזרה) "Sully Erna is 'Not Ready To Write' New Godsmack Music Yet". Blabbermouth.net. 17 באפריל 2020. נבדק ב-6 בפברואר 2023. {{cite web}}: (עזרה) "Sully Erna Says Godsmack Has Written 12 Songs For Next Studio Album". Blabbermouth.net. 4 במאי 2021. נבדק ב-6 בפברואר 2023. {{cite web}}: (עזרה) "Sully Erna Opens Up About 'Gnarly' Battle With COVID-19, Says Godsmack 's Next Album Might Be Band's Last". Blabbermouth.net. 25 באפריל 2022. נבדק ב-6 בפברואר 2023. {{cite web}}: (עזרה) "Godsmack Singer Sully Erna Teases New Album: "This Could Very Well Be the Last Body of Music that You Hear from the Band"". MetalSucks.net. 10 באוקטובר 2022. נבדק ב-6 בפברואר 2023. {{cite web}}: (עזרה) "Godsmack's Sully Erna previews the band's upcoming album 'Lighting Up The Sky'". Audacy. 28 בספטמבר 2022. נבדק ב-1 בינואר 2023. {{cite web}}: (עזרה) "Sully Erna Reveals Upcoming Godsmack Album Will Be The Band's Last". Forbes. 30 בספטמבר 2022. נבדק ב-29 בינואר 2023. {{cite web}}: (עזרה) "Godsmack Announces 'Lighting Up The Sky' Album, Shares 'You And I' Single". Blabbermouth.net. 11 בנובמבר 2022. נבדק ב-29 בינואר 2023. {{cite web}}: (עזרה) "Producer started small before making big time". Daily Press. 5 בינואר 2001. p. 34. נבדק ב-29 בינואר 2023. {{cite news}}: (עזרה) "Rockyn Robyn Rolls Into Vegas". WRAT. 4 באוקטובר 2022. נבדק ב-29 בינואר 2023. {{cite web}}: (עזרה) "Chris Purple Hayes and Bobby Show's Private Listening Party with Godsmack". KXDG. 6 באוקטובר 2022. נבדק ב-29 בינואר 2023. {{cite web}}: (עזרה) GODSMACK Releases Music Video For 'Soul On Fire', February 24, 2023, Blabbermouth